Man vas vir spoed, dronkbestuurArgieffoto Hoofsupt. Wayne Minnaar, woordvoerder van die Johannesburgse metropolisie, het gesê die 30-jarige man is omstreeks 01:00 Sondagoggend teen 185km/h vasgetrek. Volgens Minnaar het metrobeamptes vermoed dat die man onder die invloed van alkohol bestuur en is daar ŉ bloedmonster geneem. Die man is na die Midrand-polisiestasie geneem en sal na verwagting Maandag in die Randburg-landdroshof verskyn.